**17. ura Delavsko vprašanje, boj za enakopravnost žensk**

Pozdravljeni učenci,

z današnjo uro zaključujemo temo Industrializacija. Spoznali ste, kako zelo težak je bil položaj delavskega razreda, v kako neenakopravnem položaju so bile ženske. Oboji so počasi začeli dvigovati svoj glas in se boriti za svoje pravice. Kako, kdaj … – spoznati to je vaša današnja naloga.

Navodilo:

1. V učbeniku na str. 146 – 148 preberite omenjeno vsebino in odgovorite na vprašanja. Odgovore pišete v zvezke (seveda tudi vprašanja).

Če ti ta oblika zapisa ne ustreza, lahko izdelaš miselni vzorec ali uporabiš kakšno drugo obliko zapisa, pazi le, da bo zajeta vsa vsebina.

1. V SDZ rešite naloge na str. 45, 46 in 48.
2. Opravljeno delo fotografirajte in pošljite na znani naslov.

**DELAVSKO VPRAŠANJE**

1. Kaj razumemo kot SOCIALNO VPRAŠANJE?

Zakaj je postalo osrednje vprašanje v družbi?

1. Koga so delavci sprva krivili za svoj slab položaj?

Kako so to izrazili?

Kako se je to gibanje imenovalo?

1. Zakaj so se delavci začeli povezovati v sindikate?

Pri čem so jim ti pomagali?

Kateri dve državi in katera dva ukrepa sta nekoliko izboljšala položaj delavcev?

1. Delavci so se sčasoma tudi POLITIČNO ORGANIZIRALI. Kaj to pomeni?

Pojasni pojma SOCIALIZEM in KOMUNIZEM.

1. Kdo je bil Karl Marx in kaj je bil njegov cilj?
2. V 2. ½ 19.st. so se delavci začeli povezovati v mednarodnem merilu. To predstavi v tabeli:

|  |  |  |
| --- | --- | --- |
| Ime organizacije |  |  |
| Čas delovanja |  |  |
| Razlog prenehanja delovanja |  |  |

1. Kako se je katoliška cerkev lotila reševanja delavskega vprašanja?

**BOJ ŽENSK ZA ENAKOPRAVNOST**

1. Navedi dokaze v podporo trditvi:

ŽENSKE SO BILE V NEENAKEM POLOŽAJU IN PODREJENE MOŠKIM.

1. Kaj se je za ženske spremenilo v 2. ½ 19. st.?
2. Kje v svetu so bila prva gibanja za enakopravnost žensk?

Kakšne so bile njihove glavne zahteve?

1. Predstavi sufražetke (KDO, KJE, KDAJ, ZA KAJ) – o njih razišči na svetovnem spletu.

Kdaj in kje so ženske najprej dobile volilno pravico?

Morda veš, kdaj so jo dobile na Slovenskem?

Uspešno delo ti želim,

Nevenka Šega